Jægerrådsmøde den 26. januar 2016

I NyvestCentret

Hornblæserne startede med at spille, og herefter bød Steen Friis(SF) velkommen til mødet.

1. Valg af dirigent

Michael Jørgensen blev valgt som dirigent.

1. Valg af stemmetællere

Ulla Madsen, Gunnar Birkholm og Tonni Kofoed Larsen blev valgt som stemmetællere.

1. Aflæggelse af beretning for Jægerrådets virke

a)SF orienterede om det forgangne år. Byggeriet af Jagtens Hus forventes færdigt til juli i år. Gennem året har kredsen deltaget i forskellige arrangementer – Store Legedag, Jagt- og Fiskedag, Jagtsti, Feltskydning og Rovfugleshow, som alle blev besøgt og afviklet med stor succes.

Sælbestanden er vokset voldsomt, hvilket fiskerne er meget kede af. Der er et kursus på vej for jægere som vil hjælpe med at regulere sæler. Mågerne er også en stor gene, især i byerne. Det er muligt med afværge foranstaltninger, ifølge Niels Worm hjælper det ikke at skyde dem.

Knivdebattten fylder stadig meget, det ser ud til det bliver lidt bedre, men dette er endnu ikke helt på plads.

Rævedebatten er stadig i gang, nogle ”ser” stadig ræve på øen. Vi kommer til at stemme om vi skal arbejde for at få ræv på øen igen – senere.(forslag fra Ibsker). Vi har fået ny lovgivning om indberetning af vildt. Dette har resulteret i stor fremgang af indberetninger fra 66 % til 92%.

Der er igen i år skudt et dådyr, sagen har gået sin vante gang.

Regulering af rågeunger i 2014/15 er 749 stk mod 382 stk året før. Der kan igen i år søges om regulering.

Der er 1115 medlemmer og 1491 medlemsskaber på Bornholm. Der er ca.1650 jagttegnsløsere på øen. Der var 16 til jagtprøven på Bornholm, hvoraf de 14 bestod.

Der er lavet et Jægerforum bestående af; Søren Friese, John Orbits, Henrik Frost Rasmussen, Michael Bjørn, Thomas Lund Kofoed og Steen Friis. Jægerforummet har besluttet, at invitere 50 jægere til jagt i Statsskoven og 1 nyjæger jagt.

Der vil være orienteringsløb den 29-10-2016.

Herefter blev vildtstatistikken gennemgået.

Derefter takkede SF for Michael Jørgensen´s virke som næstformand. Michael fortsætter som dirigent fremover. Derefter takkede SF bestyrelsen og koordinatorerne for godt samarbejde. Tak til hornblæserne, Naturstyrelsen, Bornholms Regionskommune, Pressen og til øvrige samarbejdspartnere og hjælpere. Til sidst en tak til de Bornholmske jægere.

b) Mogens Elleby fortalte, at der havde været afholdt 3 møder i Grønt dialogforum i det forgangne år, hvor følgende bl.a. er drøftet: En helhedsplan under udvikl.plan om Folkemødet. Politik for grøn ordning vedr. vindmøller og genskabning af miljøet. Bedre honningmuligheder for bierne. Friluftsrådet ønsker grøn politik i Reg.kommunen. Gennemgang af skovene. Sportsfiskerforeningen ønsker at få oprettet et vandråd igen. Alle referater kan findes på et link fra Kredsen´s hjemmeside.

Der er kommet nyt set up på Kredsen´s hjemmeside. I er velkommen til at sende billeder mm til Mogens. Arrangementer vil findes på aktivitets kalenderen. I bunden af hjemmesiden, kan man tilmelde sig diverse nyhedsbreve. Der blev spurgt om man kunne finde gamle billeder mv, men det kan man ikke efter at siden er lavet om.

c) Otto Hansen sagde at program for riffelskydning er udsendt.

Hans Jørgen Brandt sagde at der havde været 23 deltagere til DM i jagtsti, og at Birger Nielsen blev nr.6. Jagtsti 2016 bliver den 16. april på St.Hallegård. Forbundsmesterskaberne bliver den 11. juni, og der må komme 6 med fra Bornholm.

Michael Bjørn efterlyste kursus ønsker. Der vil foreløbig blive udbudt: Genladnings kursus, Hygiejne kursus og Førstehjælps kursus.

Orla Hansen sagde, at han er ny Bue koordinator. Der vil blive afviklet kredsmesterskab i bue skydning i 2016. 3D banen er sat op hos Orla Hansen.

Tonni Kofoed Larsen, der er konstateret et enkelt tilfælde af harepest på en hare og et tilfælde på et menneske her på øen. Vi skal ikke være nervøse for at skyde og spise harer alligevel – ingen fare. Minkfangningen er godt i gang. Har i en god historie, så ring eller mail, så kommer det i Tidende og måske Jæger.

Jim Vilhelmsen fortalte, at der havde været 137 eftersøgninger og 158 påkørsler i det forgangne år.

SF fortalte, at Benny Christensen har trukket sig som hunde koordinator. Er der nogen der har lyst til at overtage? Der er lavet lidt om, så nu skal vi bruge en hunde koordinator, som tager sig af prøvearbejde mm. og så skal vi bruge en kreds instruktør, som tager sig af jagthunde udd.

Martin Hjorth, sagde at jagttræningen stadig starter den 13. marts kl 10, på Jydegård.

SF sagde, at vi mangler en junior jæger koordinator. Er der nogen der er interesseret?

d) Henrik Frost Rasmussen: Hvad får vi for vores kontingent penge?

50% Kontingent

21% Tilskud fra fonde og ministrier

13% Øvrige indtægter

 7% Annoncer

* Rådgivning
* Kommunikation
* Støtte til organisationen
* Politik
* Administration

Der er indtægter for 79,5 mill om året, og 55 medarbejdere er beskæftiget.

Henrik havde et spørgeskema med fra Jægerforbundet, som blev gennemgået. Resultatet tages med tilbage og gennemgået sammen med dem fra de andre kredse. Efter en del møder, kommer resultaterne op på repræsentantskabsmødet.

Lovgrundlaget for fastsættelse af jagttider, er jagtloven. Desuden er der internationale rammer for jagttider. Vi ønsker jagt frem for regulering.

1. Valg af formand (ikke i år)
2. Orientering om bestyrelsens sammensætning

Jægerrådsbestyrelsen blev gennemgået

1. Indstilling af indtil to kandidater til Hovedbestyrelsen samt suppleanter for disse

Henrik Frost Rasmussen stiller op til Hovedbestyrelsen. Steen Friis stiller op som suppleant.

1. Indstilling af repræsentanter til repræsentantskabsmødet

Kredsbestyrelsen har adgang. Ellers kommer der en repræsentant fra Jægerrået, så vi altid har de 10 med vi må.

1. Indkomne forslag
2. Ibsker Jagtforening ønsker udsætning af ræve

Martin Hjorth fortalte, at der på Ibsker´s generalforsamling enstemmigt var blevet vedtaget at der skulle arbejdes for at få ræven tilbage på Bornholm. Vi har fået rigtig mange rotter, og vi må ikke længere bruge gift. Rotterne er hårde ved æg m.m. Er bange for, at vi ikke for lov at fodre ænder ret meget længere, da rotterne lever godt af dette. Desuden har vi fået rigtig mange kaniner, det kan ræven også hjælpe med. Vi vil få en sundere råvildt bestand, da ræven vil tage de dårlige dyr. Også ved anskydninger – og trafikdræbte dyr vil ræven være behjælpelig. Desuden er her kommet mange vilde katte, som bl.a. tager fasan æg/unger. Ræven vil jage ræven væk. De fleste landmænd ønsker også ræven tilbage. Opfordrer til at stemme ja.

Henrik Frost Rasmussen fortalte, at den sidste afstemning havde været i 2006. En ræv tager 10 lam om året. I Jylland får man præmie for at skyde ræv. Opfordrer til at stemme nej.

Herefter blev der stemt. 52 stemte ja, 33 nej, 2 ugyldig.

Det blev et ja, og nu skal der så stemmes til Kreds mødet, som er med mandat kort.

1. Eventuelt

Martin Hjorth opfordrede til, at man møder op til de lokale generalforsamlinger, hvor man har mulighed for at påvirke dem som har mandat kort til Kredsmødet, hvor man skal stemme om ræven.

Naturstyrelsen har inviteret 50 til at komme på jagt i Statsskoven. 18 pladser til hagl skydning og resten til riffel skydning. Man skal huske det er en hverdagsjagt. Og at melde afbud, hvis man ikke kan. Man køber det vildt man skyder til 30 kr. pr. kg.

Herefter blev der trukket lod.